آلمانیا حکومتی 15 ژوئن‌ین اعتباراً قونشو دؤولت‌لرله سرحدلری تدریجن آچماغی و کروناویروس پاندمیسی ایله علاقه‌دار تطبیق اولونان نظارتی تامامیله لغو ائتمگی دوشونور.
بو باره‌ده “بیلد” نشری آلمانیا ایچ ایشلر ناظیرلیگینه ایستینا‌دن معلومات یاییب.
نشرین معلوماتینا گؤره، آلمانیا حکومتی بو هفته پلان‌لارینی رسمی اولا‌راق آچیقلایا‌جاق. احتیمال اولونور کی، نظارت آدی سئچمه یوخلاما‌لارلا عوض اولونا‌جاق. بیلدیریلیر کی، آلمانیا باش ناظیری آنگلا مرکل سرحدلرین آچیلماسی مسئله‌سینی فرانسا پرزیدنتی امانوئل ماکرون و اوتریش باش ناظیری سباستیان کورتزلا دا موذاکیره ائدیب. ناظیرلر کابینه‌سی‌نین ایجلاسیندا مرکل پاریس-ین بو گونه قدر سرحدلردکی عادی رژیمه قاییتماغا حاضیر اولمادیغینی، لاکین فرانسا حاکمیتی‌نین ده ژوئن‌ین  اورتا‌لاریندا سرحدلری آچاجاغینا ایناندیغینی دئییب.
نشر یازیر کی، آوروپا کمیسیونونون پلانینا اساساً، اولجه آوروپا بیرلیگی داخیلینده کروناویروسون یاییلماسی ایله باغلی وضعیت نیسبتن اوخشار اولان اؤلکه‌لر آراسیندا سرحدلر آچیلا‌جاق. بو باره‌ده سند گلن چرشنبه گونو تقدیم ائدیله‌جک.
